EELNÕU

Pühade ja tähtpäevade seaduse muutmise seadus

**§ 1. Pühade ja tähtpäevade seaduse muutmine**

Pühade ja tähtpäevade seaduses tehakse järgmised muudatused:

**1)** paragrahvi 1 senine tekst loetakse lõikeks 1 ning paragrahvi täiendatakse lõikega 2 järgmises sõnastuses:

„(2) Käesoleva paragrahvi lõikes 1 nimetatud rahvuspüha langemise korral iganädalasele puhkepäevale loetakse iganädalaseks puhkepäevaks rahvuspühale järgnev tööpäev.“;

**2)** paragrahvi 2 täiendatakse punktiga 31 järgmises sõnastuses:

„31 ) – ülestõusmispühade 2. püha;“;

**3)** paragrahvi 2 senine tekst loetakse lõikeks 1 ning paragrahvi täiendatakse lõikega 2 järgmises sõnastuses:

„(2) Käesoleva paragrahvi lõike 1 punktides nimetatud riigipühade langemise korral iganädalasele puhkepäevale loetakse iganädalaseks puhkepäevaks riigipühale järgnev tööpäev.“.

**§ 2. Seaduse jõustumine**

Käesolev seadus jõustub 2025. aasta 1. jaanuaril.

Lauri Hussar

Riigikogu esimees

Tallinn, 2024

Algatab Eesti Konservatiivse Rahvaerakonna fraktsioon 03.06.2024

Martin Helme  
Eesti Konservatiivse Rahvaerakonna fraktsiooni esimees